
DUNAVECSE VÁROS ÖNKORMÁNYZATA
2025. ÉVI KÖLTSÉGVETÉSÉNEK
Egyszerűsített KONCEPCIÓJA

Előterjesztő:	Vörös Sándor polgármester


Tisztelt Képviselő-testület!


Az idei évben költségvetési koncepció készítése az előző évekhez hasonlóan nem kötelező az önkormányzatok számára. Ennek ellenére egy egyszerűsített anyagot célszerű megvitatni, hiszen ezzel képet kap a képviselő-testület, jövő évi kilátásainkról, valamint alapját képezheti a jövő évi költségvetésünknek.


Adóerőképességünk: várhatóan 55.382 Ft/fő -vel számolandó. Örömteli, hogy az előző tervezési időszakhoz képest ismét növekedett, hiszen 39.608.581 Ft/fő (előtte évben 34.635  az előtt 24.578) Ft/fő volt. A későbbiekben látható, hogy ez az emelkedés miatt azonban várhatóan szolidaritási hozzájárulás megfizetésére leszünk kötelezve, amelynek összege közel 75 MFt (tavalyi érték 28.832.788 Ft tavaly előtti érték 17.923.226 Ft előtte 2.311.226 Ft).

Polgármesteri Hivatal:

A költségvetési törvény tartalmazza a számított alaplétszám meghatározásához szükséges képletet (16,54 fő). Az elmúlt évhez képest eltérés nem tapasztalható így a hivatali létszámot változatlanul tartását javasoljuk.

A költségvetési szervek által foglalkoztatottak éves cafetéria-juttatásának kerete, illetve cafetéria-juttatást nem nyújtó költségvetési szervek esetében az egy foglalkoztatottnak éves szinten adott – az Szja tv. 71. § (1) bekezdésében meghatározott – juttatások összege, törvény eltérő rendelkezése hiányában, 2025. évben nem haladhatja meg a nettó 400 000 forintot. A cafetéria keret 10%-os emelését javaslom a tavalyihoz képest.
A fizetési számlához kapcsolódóan törvény alapján az egy foglalkoztatottnak havonta adható bankszámla hozzájárulás mértéke a 2025. évben legfeljebb 1000 forint.
Javaslat:
A hivatalba tavaly meghatározott személyi bérek 2025. február végéig élnek. Ezt követően emelést javaslok melynek mértékét 10 – 15% között célszerű meghatározni.
Tipegő Bölcsőde
A bölcsőde két szervezeti egységre tagolódik a tényleges bölcsődei ellátás, valamint a konyha.
Konyha
Jelenleg a konyhán 9,5 fő + 1 fő kisegítő megbízási szerződéssel végez munkát.
Javaslat: a bölcsődei dolgozók központilag meghatározott bérezését javasoljuk. Mivel a konyhai dolgozók bére a gyermekétkeztetés terhére számolódik el. Minimál bér emelkedését figyelembe vevő emelkedést javaslok a béreknél + a pótlékok 10%-os emelése
Létszámkeret 2025 évre: 9,5 fő (+1 fő kisegítő mindaddig, míg a rendelés állomány a jelenlegi szinten van) 
Bölcsőde
Korábban bevezetett feladatfinanszírozás által meghatározott létszámkeretet a szakmai előírásoknak megfelelő létszámkerethez igazítottuk a tavalyi évben. A bölcsőde az elmúlt évben megfelelő kihasználtsággal működött.
Javasolt létszámkeret 2025. évre: 10,5 fő
ÖTI / önkormányzat
Az idei évben a meghatározott létszámkeret nem volt feltöltve 2 üres álláshely van. A bérekkel kapcsolatos emelés a minimálbér emeléséből származik, valamit a pótlékok emelésével a hivatalba meghatározott százalékkal.
Javasolt létszámkeret 2025. évre: 9 fő
+1 fő (sportcsarnokkal, piactérrel kapcsolatos feladatokra)
+2 fő jelenlegi 2 mezőőr
Könyvtár
Az intézmény szakmai működést 2 fő szakképzet könyvtáros el tudja látni, biztosítva evvel a szabadságok kiadását is. A munkát jelenleg 0,75 fő technikai személyzet segíti. A folyamatos működéshez amennyiben lehetőség van célszerű kulturális közfoglalkoztatottat vagy hosszútávú közfoglalkoztatottat alkalmazni. Ezzel az épület és a környezetének a rendben tartása is megoldható.
Javasolt létszámkeret 2025. évre: 2,75 fő
Művelődési Ház
Az intézmény szakmai működést 2 fő szakképzett dolgozó el tudja látni, biztosítva ezzel a szabadságok kiadását is. Az intézményhez tartozó múzeumba 1 fő végez munkát. A folyamatos működéshez amennyiben lehetőség van célszerű kulturális közfoglalkoztatottat vagy hosszútávú közfoglalkoztatottat alkalmazni. Az intézmény takarításába 0,75 fő dolgozó kapcsolódik be.
Javasolt létszámkeret 2025 évre: 3,75 fő
A Nagy Pál házba létrejövő új kiállítást üzemeltetni kell, melyet megpróbálunk a közmunka program 1 fő bevonásával megoldani.
Szakrendelő
Várhatóan a 2025. évben a működési kör nem változik, a korábban tárgyal óraszám átcsoportosítások mellett. Változatlan szakorvosi óraszámmal, működik a szakrendelő az EFI irodával együtt.
Javasoljuk:
Létszámkeret: az 2024 évi záró létszámmal megegyezőt.
Óvoda
A gyermeklétszámot akkor tekintjük megfelelőnek, ha a gyermekek átlaglétszáma eléri a 140-et. Ennek magyarázata, hogy a csoportba előírt átlaglétszám a vonatkozó előírásokban 20 fő (jelenleg 186 fő – ebből 7 fő SNI). A dolgozói létszám meghatározását a vonatkozó ágazati jogszabályok, valamint a költségvetési törvénybe adott képlettel kell figyelembe venni.
Számított érték alapján 16,57 fő óvónő valamint 10 fő technikai dolgozó a létszám keret, így a javasolt létszámkeret 26 fő.
Az óvodák részre keret biztosítása szükséges az eszközrendszer szinten tartására.
További javaslatok:
Az önkormányzat intézményeiben 2025. évben 12.000 Ft/hó összegű cafeteria keretet javaslok.

Fejlesztések:

Szennyvízcsatorna kiépítése Kölcsey, Bem, Kisfaludi utcába - Várható bekerülésének fedezete rendelkezésre áll vízi közművek fejlesztése címszó alatt.
A jelenlegi IPA és kommunális adó egyenleget figyelembe véve valamint a jövő évre várható bevétel alapján körülbelül 130 MFt összeg az ami tervezhető a következő évben különböző infrastrukturális fejlesztésekre, a korábbi években megszokott mértékeken felül.

	Megnevezés
	Javasolt összeg
	Javasolt mennyiség

	útfelújítás
	80.000.000 Ft
	2800m2

	játszótér fejlesztés
	21.000.000 Ft
	1 játszótér a szakrendelő mellett, Liszt F tér mozgó eszközökkel bővítés

	Tetőfelújítás
	15.000.000 Ft
	Fő út 24.

	Telkek kialakításához szükséges út közműterveinek (víz, szennyvíz) készítése
	4.000.000 Ft
	

	Szökőkút felújítás
	6.000.000 Ft
	kőburkolatának, gépészetének cseréje a Hősök terén

	
	4.000.000Ft
	egyéb épület felújítás




Civil szervezetek:
A működési kiadások között tervezendő civil szervezetek támogatását 2025. évben is javasoljuk, habár a civil szervezetek működése az elmúlt évben beszűkültek, számuk csökken
Javaslat:
· a civil szervezetek támogatása a költségvetés lehetőségei között
· új civil szervezetek támogatása
Közmunka program:
Várhatóan a közmunka program folytatódni fog a következő évben is. Habár meg kell jegyezni, hogy hatékonysága, hasznossága az elmúlt időszakban jelentősen csökkent.
Így 2025. évre várhatóan 10 -15 fő körüli létszámmal számolhatunk
A 2025. évre javasolt díjtételek:
A helyi adó /iparűzési adó/ mértékét a törvény által engedett 2 %-on a tavalyi szinten kívánjuk tartani, megjegyezve hogy már most tudjuk, hogy az idei évhez hasonlóan a kompenzációs rendszer fog működni jövőre is.
Még nincs információnk egyéb tételeket érintő változásokról.
A mezőőri járulék összege 2025. évben 105 Ft/aranykorona
[bookmark: _GoBack]A lakáscélú ingatlanok és az üzlethelyiségek bérleti díját, valamint a nem lakás céljára szolgáló helyiségek bérleti díjait, önkormányzati intézmények terembérleti díjait egységesen 10%-kal javaslom emelni.
Az önkormányzati tulajdonú építési telkek ára az eladási időpontban érvényes forgalmi érték alapján kerülnek meghatározásra.
A kiadási előirányzatoknál szükséges figyelembe venni az inflációs hatást, a várható előrejelzéseket.
A felhalmozási célú bevételeinkből működtetési célt ne határozzunk el, ugyanennek az elvnek működnie kell a működési célú bevételeink előirányzatainál is, így a felhalmozási egyensúly megvalósul.
Tisztelt Képviselő-testület!
Kérem, hogy a beterjesztett – az önkormányzat főbb fejlesztési elképzeléseket tartalmazó - koncepciót szíveskedjenek elfogadni.
Dunavecse, 2024. december 4.

Vörös Sándor      polgármester
